CELEX: 62015FN0150
Language: mt
Date: 2015-12-22 00:00:00
Title: Kawża F-150/15: Rikors ippreżentat fit-22 ta’ Diċembru 2015 – ZZ vs BEI

17.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 383/30
            
         Rikors ippreżentat fit-22 ta’ Diċembru 2015 – ZZ vs BEI
   (Kawża F-150/15)
   (2016/C 383/40)
   Lingwa tal-kawża: l-Iżvediż
   
      Partijiet
   
   
      Rikorrent: ZZ (rappreżentant: E. Nordh, avukat)
   
      Konvenut: Il-Bank Ewropew għall-Investiment (BEI)
   
      Suġġett u deskrizzjoni tat-tilwima
   
   Talba għall-annullament tad-deċiżjonijiet tal-BEI li jiddikjaraw l-“eżenzjoni mis-servizz” tar-rikorrent u ta’ deċiżjonijiet oħra relatati ma’ din id-deċiżjoni, kif ukoll talba għal kumpens għad-danni morali u materjali allegatament subiti.
   
      Talbiet tar-rikorrent
   
   
               —
            
            
               tannulla d-deċiżjonijiet tal-konvenut tat-13 ta’ April 2015, tat-12 ta’ Mejju 2015, tas-16 ta’ Ġunju 2015 u tal-20 ta’ Ottubru 2015 li jiddikjaraw l-“eżenzjoni mis-servizz” tar-rikorrent;
            
         
               —
            
            
               tannulla d-deċiżjoni tal-konvenut tat-18 ta’ Ġunju 2015 li jiġi bblokkat l-aċċess tar-rikorrent għas-sistema ta’ messaġġi elettronika u għall-konnessjonijiet informatiċi;
            
         
               —
            
            
               tannulla d-deċiżjoni tal-konvenut li ma jagħtix lir-rikorrent l-aċċess għar-rendikonti ta’ remunerazzjoni tiegħu u li neħħieh mil-lista ta’ membri tal-persunal tiegħu;
            
         
               —
            
            
               tikkundanna lill-konvenut li jħallas is-somma ta’ EUR 950 000 bħala kumpens tad-danni morali subiti mir-rikorrent minħabba dawn id-deċiżjonijiet kif ukoll minħabba n-nuqqasijiet tiegħu mid-dmir ta’ premura u ta’ ksur tal-garanziji proċedurali, somma ddeterminata flimkien mal-interessi;
            
         
               —
            
            
               tikkundanna lil konvenut għall-ispejjeż.